Document ID: /roh_data/filtered/fineweb-2-filterrobots_roh.jsonl.gz/70615

Avant trais emnas ha Niels Hintermann gudagnà si’emprima cursa rapida da la cuppa mundiala en la Norvegia. Uss è il favurit stà 12 tschientavels pli sperts che Justin Murisier. Rang trais ha fatg il giuven da 20 onns Franjo von Allmen. El ha fatg l’entschatta dal mais al campiunadi mundial dals juniors trais giadas argient. Beat Feuz, Marco Odermatt e blers auters skiunzs da la cuppa mundiala n’èn betg stads a la partenza.
Kolly tar las dunnas
L’emprima decisiun tar las dunnas è crudada en la cumbinaziun alpina. Campiunessa svizra è daventada Noemie Kolly. Argient ha fatg Stefanie Grob e bronz Malorie Blanc.